Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Heprealaiskirje paranee koko ajan, kun sitä lukee eteenpäin.
Olemme oppineet Melkisedekin pappeudesta -
ja siitä, miten Messias on siitä esimerkkinä.
Messias osoittaa voittonsa ja haluaa siunata meitä sillä, -
jotta meistä tulisi Jumalan lapsia ja valtakunnan perillisiä.
Olemme nähneet, miten sana "perillinen" toistuu Kirjoituksissa.
Koska olemme perillisiä, Jumala huolehtii meistä ja on antelias.
Mutta otatko sinä vastaan sen, mitä Jumalalla on sinua varten?
Voit ottaa sen vastaan Jumalan armosta -
vain tulemalla osalliseksi uudesta liitosta.
Tänään tutkimme uutta liittoa.
Otetaan esille Raamatusta Heprealaiskirjeen luku 8.
Perusta tämän päivän opetukselle ei ole mitenkään uusi.
Heprealaiskirjeen kirjoittaja aikoo nyt lainata sanasta sanaan -
Jeremian lukua 31.
Jeremia puhui pakkosiirtolaisuudessa oleville juutalaisille, -
jotka näkivät ympärillään synnistä johtuvan Jumalan tuomion.
Jeremia puhui jäännökselle, joka palaisi ja olisi erilainen -
Jumalan voiman ja huolenpidon avulla.
Hepr. 8:1 alkaa sanalla pää, joka tarkoittaa pääasiaa.
"Mutta pääkohta siinä, mistä me puhumme, on tämä: -
meillä on sellainen ylimmäinen pappi, -
joka istuu Majesteetin valtaistuimen oikealla puolella taivaissa..."
Eikö ole ihanaa, että pääkohta on se, että meillä on ylimmäinen pappi.
Sanalla "me" tarkoitetaan Messias Jeshuan seuraajia, -
niitä, jotka ovat Messiaan kanssa veriliitossa.
Hän on ylimmäinen pappimme.
Pappien päätehtävänähän oli ratkaista synnin ongelma, -
saada sille aikaan sovitus -
ja lunastus, jottei meidän tarvitsisi kärsiä synnin seurauksista.
"Mutta pääkohta siinä, mistä me puhumme, on tämä: -
meillä on sellainen ylimmäinen pappi, -
joka istuu Majesteetin valtaistuimen oikealla puolella taivaissa, -
tehdäkseen pappispalvelusta kaikkeinpyhimmässä, -
siinä oikeassa majassa, -
jonka on rakentanut Herra eikä ihminen."
Viime kerralla opimme, -
että Vanhan testamentin pappeja olivat -
Leevin heimon Aaronin pojat.
Vanhan testamentin pappeus ei saanut aikaan täydellisyyttä.
Nyt meillä on toinen pappi, Jeshua.
Siksi tuossa sanotaan: "Meillä on sellainen ylimmäinen pappi."
Hän voi vapauttaa ihmisen.
Hän saa aikaan paremman, ikuisen tuloksen.
Siksi kreikankielessä sanotaan: "Hän on pyhien asioiden palvelija -
siinä oikeassa majassa..."
Siinä puhutaan Jumalan rakentamasta taivaallisesta ilmestysmajasta.
Messias ei palvellut Jerusalemin temppelissä vaan taivaassa.
Siksi taivaassa olevassa ilmestysmajassa tapahtuu -
parempi ja iankaikkinen pappispalvelus.
"Hän on pyhien asioiden palvelija...
siinä oikeassa majassa, jonka on rakentanut Herra eikä ihminen.
Sillä jokainen ylimmäinen pappi asetetaan uhraamaan -
lahjoja ja uhreja, -
jonka tähden on välttämätöntä, että tälläkin on jotakin uhraamista."
Jeshua uhrasi itsensä.
Hän vuodatti oman verensä.
Jae 3: "Sillä jokainen ylimmäinen pappi asetetaan uhraamaan -
lahjoja ja uhreja, -
jonka tähden on välttämätöntä, että tälläkin on jotakin uhraamista.
Jos hän siis olisi maan päällä, ei hän olisikaan pappi, -
koska jo ovat olemassa ne, -
jotka lain mukaan esiinkantavat lahjoja [Aaronin pojat], -
ja jotka palvelevat siinä, mikä on taivaallisten kuva ja varjo..."
Temppelin aikaiset pappismenot -
olivat esikuvaa ja varjoa -
taivaassa tapahtuvasta toiminnasta.
Maallinen pappistoiminta oli riittämätöntä. Se oli vain varjoa.
Varjoa tärkeämpää on se, mistä varjo lankesi.
"...niinkuin ilmoitettiin Moosekselle, kun hänen oli valmistettava maja.
Sillä hänelle sanottiin: -
'Katso, että teet kaikki sen kaavan mukaan, -
joka sinulle vuorella näytettiin'."
Moosekselle näytettiin lain sisältö Siinain vuorella.
Lain sisältö oli esikuvaa siitä, mitä taivaassa tapahtui.
Esikuvan tarkoitus -
oli kertoa meille todellisuuden olemuksesta.
Sen avulla saimme näkökulman ja tähystyspaikan, -
josta käsin ymmärtää todellisuutta, joka oli esikuvaansa parempi.
"'Katso, että teet kaikki sen kaavan mukaan, -
joka sinulle vuorella näytettiin'."
Vuorella Mooses sai lain, Tooran.
Se oli kaikki esikuvaa.
Nyt puhutaan jostain ylivertaisemmasta.
Kyseessä on kreikan sana, josta tulee engl. sana different, erilainen.
Kyseessä on erinomaisella tavalla erilainen.
"Mutta tämä taas on saanut niin paljoa jalomman viran, -
kuin hän on myös paremman liiton välimies, -
liiton, joka on paremmille lupauksille perustettu."
"Perustettu" on kreikassa kirjaimellisesti "laissa säädetty".
Siinä puhutaan Uuden testamentin laista.
Se perustuu paremmille lupauksille.
Eli Jeshua on paremman liiton välimies.
Liitto on parempi, koska se perustuu paremmille lupauksille.
Jae 7: "Sillä jos ensimmäinen liitto olisi ollut moitteeton..."
Eli jos siihen ei olisi liittynyt ongelmaa.
"...ei olisi etsitty sijaa toiselle."
Juutalaiset eivät tiedä toisesta liitosta mitään.
Mutta jos tunnet VT:n profeettoja, tiedät uudesta liitosta, -
koska he kertovat siitä.
Heprealaiskirjehän on suunnattu juutalaisille.
He tiesivät lain lisäksi profeettakirjojen sisällön.
Eli jos lukija tietää, mistä VT:n profeetat puhuvat, -
hän tietää, mistä tässä on puhe.
Profeetat, etenkin Jeremia, puhuvat uudesta liitosta.
Sanan "uusi" pitäisi tuoda mieleemme Jumalan valtakunta.
Uusi liitto on Jumalan valtakunnan liitto.
Vanha liitto tehtiin taivaallisen mallin mukaan, -
mutta se oli maanpäällistä aikaa varten.
Uuteen liittoon kuuluu Jumalan valtakunnan mukanaan tuoma muutos
Jae 7: "Sillä jos ensimmäinen liitto olisi ollut moitteeton, -
ei olisi etsitty sijaa toiselle.
Sillä moittien heitä hän sanoo..."
Room. 7:13-15:ssä puhutaan laista.
Laki ei ole lihallisia vaan hengellisiä varten.
Mutta meillä ei ole Pyhää Henkeä, ennen kuin tulemme uskoon.
Laki pystyy vain näyttämään meille syntimme.
Laki kertoo meille pelastuksen tarpeesta -
ja se ennustaa meille Vapahtajasta, Messiaasta.
Eli ensimmäinen liitto oli ongelmallinen.
Emme soveltuneet noudattamaan lakia.
"'Katso, päivät tulevat, sanoo Herra..." Siinä lainataan profeetta Jeremiaa.
"'Katso, päivät tulevat, sanoo Herra, -
jolloin minä..."
On oltava tarkkana, kun UT:ssä käännetään hepreaksi VT:n lainauksia
Kun Uudessa testamentissa lainataan vanhaa, -
mukaan tulee tärkeitä muutoksia.
Järjestömme tekee työtä pääasiassa Israelissa.
Käytämme hepreankielistä Uutta testamenttia.
Liian usein hepreankielisessä UT:n käännöksessä -
otetaan suoraan VT:n hepreankielinen lainaus -
eikä huomata kreikankielen tärkeitä vivahteita.
Vanhassa testamentissa puhutaan vain liiton "tekemisestä".
Kreikassa ei käytetäkään normaalia sanaa "tehdä" tai "solmia" liitto.
Siinä käytetään sanaa tehdä "täydelliseksi" tai "eheäksi".
Kreikan sanassa on kuitenkin etuliite.
Kyseessä on etuliite syn- , joka tarkoittaa "kanssa".
Jumala aikoo tehdä uuden liiton.
Kyseessä on täydellinen liitto jonkun kanssa, -
hänen kanssaan.
Vanhassa liitossa kerrottiin Jumalasta ja siitä, miten päästä hänen luokseen.
Mutta uusi liitto tehtiin hänen kanssaan. Tämä vivahde on tärkeä.
"'Katso, päivät tulevat, sanoo Herra, -
jolloin minä teen [täydellisesti] -
Israelin heimon ja Juudan heimon kanssa uuden liiton..."
Sana "uusi" liittyy Jumalan valtakuntaan.
Kyseessä on uusi liitto, mutta se ei tarkoita vanhan täydellistä hylkäämistä
koska jakeessa 9 sanotaan: -
"...en sellaista liittoa kuin se, jonka minä tein heidän isäinsä kanssa -
silloin, kun minä tartuin heidän käteensä -
ja vein heidät pois Egyptin maasta.
Sillä he eivät pysyneet minun liitossani..."
Ensimmäisen liiton ongelma oli siinä, -
etteivät ihmiset kyenneet sitä pitämään.
Uusi liitto on erilainen, mutta se liittyy tietyllä tavalla vanhaan.
Jae 9 jatkuu: "...ja niin en minäkään heistä huolinut, sanoo Herra."
Koska kansa rikkoi vanhan liiton, Herrakaan ei heistä välittänyt.
Herra antoi kansan olla. Yksin joudumme ongelmiin.
Kun joudumme vaikeuksiin, seurauksena on Jumalan tuomio.
"Sillä tämä on se liitto, -
jonka minä teen Israelin heimon kanssa -
näiden päivien jälkeen, sanoo Herra..."
Miksi sanoin, että vanhan ja uuden liiton välillä on yhteys? Luetaanpa.
"Minä panen lakini heidän mieleensä, ja kirjoitan ne heidän sydämiinsä..."
Siinä puhutaan vanhurskauden laeista.
Vanhan testamentin laeissa kerrottiin, mitä saa tehdä ja mitä ei.
Ei niissä mitään väärää ole.
Ongelma on meissä. Jumalahan oli joutunut moittimaan kansaansa.
Siksi hän muutti meidät. Hän solmi kanssamme liiton.
Avainsana on "kanssa".
Hänen kanssaan solmittu liitto on täydellinen.
Hän sai työnsä meitä varten valmiiksi ja täydelliseksi.
Tärkeintä on, että liitto on solmittu hänen itsensä kanssa.
Ensimmäinen liitto oli huonompi. Uudesta liitosta hän sanoo: -
"Minä panen lakini heidän mieleensä, ja kirjoitan ne heidän sydämiinsä..."
Tämän liiton luonne käy ilmi jakeen 10 lopusta.
Sitä jaetta toistetaan kautta Vanhan sekä Uuden testamentin.
Kutsuisin sitä lunastuksen määritelmäksi.
"... ja niin minä olen heidän Jumalansa, ja he ovat minun kansani."
Siinä puhutaan kansan yhteydestä Jumalaan, -
mihin sana "kanssa" viittasi. Kyseessä on lunastuksen liitto.
Aina kun sanotaan: "Minä olen heidän Jumalansa ja he minun kansani", -
meidän tulisi ajatella lunastusta.
Eli uusi liitto on lunastuksen liitto. Jae 11: -
"Ja silloin ei enää kukaan opeta kansalaistaan eikä veli veljeään -
sanoen: 'Tunne Herra'..." Koska lunastuksen kautta -
"he kaikki, pienimmästä suurimpaan, tuntevat minut."
Jakeessa 12 selitetään liittoa lisää.
"Sillä minä annan anteeksi..."
Uuden liiton perustana on laupeus.
Jumalan laupeus saa aikaan meissä muutoksen.
Olemme puhuneet siitä, että Melkisedekin esikuvan kautta -
ymmärrämme Messias Jeshuan pappeutta.
1. Mooseksen kirjassa kerrotaan, -
miten Melkisedek tapasi Aabrahamin, joka oli palaamassa taistelusta, -
jossa hän oli saanut vihollisista suuren voiton.
Aabraham kohtasi Melkisedekin ja tunnusti tämän suuruuden -
antamalla hänelle kymmenykset sotasaaliista.
Melkisedek antoi Aabrahamille jotain.
Tärkeintä, mitä Jumalalta tarvitsemme, on laupeus.
Samalla tavalla kuin Aabraham reagoi Jumalan huolenpitoon, -
meidänkin tulisi reagoida Jumalan täydelliseen armon huolenpitoon.
Se laupeus on peräisin Messiaan verestä.
Puhuimme siitä, että lain mukaan jokaisen papin pitää uhrata jotain.
Messias uhrasi itsensä ja vain kerran.
Muiden pappien piti uhrata uhreja päivittäin itsensä ja kansan puolesta.
Messias uhrasi itsensä vain kerran, koska hänen veriuhrinsa oli riittävä.
Melkisedek antoi Aabrahamille leipää ja viiniä.
Ne kertoivat Messiaan ruumiista ja verestä.
Vanhan testamentin esikuvien avulla voimme ymmärtää -
Messiaan uhrin täydellisyyden. Jae 12: -
"Sillä minä annan anteeksi heidän vääryytensä -
enkä enää muista heidän syntejänsä."
Synti voi olla kreikaksi myös anomia, joka tarkoittaa "lakia vastaan", -
lain rikkomista. Jumala antaa anteeksi lain rikkomisemme, laittomuutemme.
Siinä on yhtymäkohta vanhan ja uuden liiton välillä.
Ensimmäinen liitto ei saanut aikaan täydellisyyttä, uusi liitto saa.
Tällä kertaa kirjoittaa käskynsä sydämeemme, -
jotta luonnostamme noudatamme niitä Pyhän Hengen avulla.
Täytämme luonnostamme lain vanhurskauden.
Jae 12: "Sillä minä annan anteeksi heidän vääryytensä -
enkä enää muista heidän syntejänsä [laittomuuttaan]."
Jumala ei enää muista syntejämme siksi, koska ne on viety pois.
Tämä on sovituksen ja lunastuksen välinen ero.
Lunastukseen tarvitaan verta.
Siksi vastustan niitä, jotka eivät ymmärrä Messiaan veren merkitystä, -
sitä, että hänen veressään, ruumiin- nesteessään, on todellinen voima.
Messiaan kuolema ei riittänyt, vaan tarvittiin hänen verensä.
Kuolema on myös tärkeä, koska veren vuodatusta ei ollut ilman sitä, -
mutta Messiaan veri on myös tärkeä.
Messiaan veri ei tarkoita pelkästään hänen kuolemaansa.
Hänen veressään on voima.
Siksi tässä lukee: "Sillä minä annan anteeksi heidän vääryytensä -
enkä enää muista heidän syntejänsä."
On ihmeellistä, että Jumala unohtaa syntimme.
Jakeessa 13 puhutaan uudesta liitosta.
Siinä korostetaan sanaa "uusi", joka liittyy Jumalan valtakuntaan.
Uusi on parempi. Uutta tarvitaan, kun entinen on käynyt vanhaksi.
Joissakin engl. käännöksissä on sana "vanhentunut", "käytöstä poistettu".
Vanhaa liittoa ei ole kuitenkaan poistettu vielä kokonaan.
Käytöstä poistetulla ei ole enää mitään arvoa.
Tässä sanotaan vain, että vanhan jälkeen on tullut uusi.
Ensimmäinen liitto on vanhempi kuin uusi liitto.
"...mutta se, mikä vanhenee..." Siinä on sama sana.
On tärkeä kiinnittää huomiota sanojen toistuvuuteen ja merkitykseen.
On pulmallista muuttaa sanojen merkitystä oman teologian mukaan.
Siinä sanotaan vain, että on uusi liitto ja entinen on vanha.
"... mutta se, mikä vanhenee ja käy iälliseksi, -
on lähellä häviämistään."
Se on lähellä katoamista muttei ole vielä kadonnut.
VT:n lailla on edelleen merkitystä. Heprealaiskirjeen kirjoittaja sanoo, -
miten tärkeää on ymmärtää Vanhan testamentin lakia.
Ilman sitä ei ymmärrä kunnolla Uutta testamenttia -
eikä uuden liiton takaajaa Messias Jeshuaa.
Kun katsomme uutta liittoa, silmiinpistävää on laupeus.
Jos otat vastaan Jumalan laupeuden -
epäoikeudenmukaisuudellesi, vääryydellesi ja synnillesi, -
niin Jumala antaa ne anteeksi eikä enää muista niitä.
Nuo asiat eivät enää ole ongelmana iankaikkisuuden näkökulmasta.
Jumalan ratkaisu, uusi liitto, riittää.
Uusi liitto ei pelkästään peitä syntejä ja pidä Jumalan tuomiota loitolla -
vaan hän pyyhkii ne pois eikä ajattele tai muistele niitä enää koskaan.
Hän on siirtänyt meidät uuteen tilaan Jumalan valtakunnassa.
Voimme siksi tehdä valtakunnan työtä ja olla sen edustajia.
Jo tässä ajassa saamme kokea Jumalan valtakunnan siunauksia.
Voimme kertoa toisille toivon ja anteeksiantamuksen sanomaa.
Kun ymmärrämme, -
mitä Melkisedekin järjestys opettaa Messiaan työstä, -
se rohkaisee meitä. Ymmärrämme, mitä saamme Messiaan työstä -
ja lisäksi sen, miten voimme olla hänen käytössään.
Kun pyrit olemaan siunauksena muille, -
hän antaa sinulle resursseja auttaa, lohduttaa ja vahvistaa toisia -
ja sitoa heidän haavojaan.
Sellaisessa työssä mukana olo tuo jännittävät tulevaisuudennäkymät -
jo tässä ajassa ja erityisesti tulevassa.
Ensi viikolla alamme tutkia Heprealaiskirjeen lukua 9.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen